b'\n_START_ARTICLE_\nWilly Brandt\n_START_SECTION_\nVeikla\n_START_PARAGRAPH_\nNuo 1928 m. dalyvavo socialdemokrat\xc5\xb3 jaunimo jud\xc4\x97jime. Nuo 1930 m. iki 1931 m. SPD narys. Nuo 1931 m. Vokietijos socialistin\xc4\x97s darbinink\xc5\xb3 partijos narys. 1932\xe2\x80\x931933 m. \xc5\xbeurnalistas Liubeke. 1933 m. sausio m\xc4\x97n., tap\xc4\x99s Viliu Brantu prad\xc4\x97jo pogrindin\xc4\x99 veikl\xc4\x85, v\xc4\x97liau emigravo \xc4\xaf Danij\xc4\x85._NEWLINE_1933\xe2\x80\x931940 m. gyveno Norvegijoje, studijavo istorij\xc4\x85 Oslo universitete. 1937 m. SDP vardu su VKP ir SPD lyderiais pasira\xc5\xa1\xc4\x97 antifa\xc5\xa1istin\xc4\xaf kreipim\xc4\x85si \xc4\xaf vokie\xc4\x8di\xc5\xb3 taut\xc4\x85._NEWLINE_1936\xe2\x80\x931937 m. Pilietinio karo Ispanijoje metu ten dirbo kaip norveg\xc5\xb3 laikra\xc5\xa1\xc4\x8di\xc5\xb3 korespondentas. 1940 m. Vokietijai okupavus Norvegij\xc4\x85, emigravo \xc4\xaf \xc5\xa0vedij\xc4\x85, kur aktyviai dirbo emigracin\xc4\x97se socialdemokrat\xc5\xb3 organizacijose._NEWLINE_1944 m. v\xc4\x97l tapo SPD nariu. 1945\xe2\x80\x931947 m. Norvegijos spaudos atstovas Berlyne._NEWLINE_1948 m. SPD atstovas Vakar\xc5\xb3 Berlyne. 1950 m. Vakar\xc5\xb3 Berlyno SPD valdybos narys, 1954 m. pirmininko pavaduotojas, 1958 m. valdybos pirmininkas. Dirbo spaudoje._NEWLINE_1957\xe2\x80\x931966 m. Vakar\xc5\xb3 Berlyno burmistras._NEWLINE_Nuo 1964 m. SPD valdybos pirmininkas. 1965 m. rinkimuose siek\xc4\x97 kanclerio posto. 1966\xe2\x80\x931969 m. VFR vicekancleris ir u\xc5\xbesienio reikal\xc5\xb3 ministras Kizingerio koalicin\xc4\x97je vyriausyb\xc4\x97je._NEWLINE_1966 m. i\xc5\xa1rinktas SI vicepirmininku._NEWLINE_1969\xe2\x80\x931974 m. Vokietijos federalinis kancleris. Ta\xc4\x8diau 1974 m. atsistatydino, kai paai\xc5\xa1k\xc4\x97jo, kad jo asmeninis referentas G. Gijomas yra STASI agentas._NEWLINE_1976\xe2\x80\x931992 m. Socialist\xc5\xb3 Internacionalo pirmininkas, 1992 m. Garb\xc4\x97s pirmininkas. 1977\xe2\x80\x931983 m. Nepriklausomos komisijos \xe2\x80\x9e\xc5\xa0iaur\xc4\x97-Piet\xc5\xabs\xe2\x80\x9c pirmininkas. Nuo 1988 m. fondo \xe2\x80\x9eTaika ir pl\xc4\x97tra\xe2\x80\x9c pirmininkas.'